EkBass/fiwiki-20250220-pages-articles huggingface dataset:
Valtteri Roiha

Valtteri Roiha (s. 1970) on suomalainen näyttelijä ja teatteriohjaaja. Hän on tehnyt uraansa suurelta osin Turun Linnateatterissa etenkin komediallisten tuotantojen parissa. == Elämä ja ura == Roiha ajautui teatterin pariin 1990-luvulla, jolloin hän oli mukana Kaarina-Teatterin kesäteatteriproduktiossa. Sen jälkeen hän opiskeli alaa mutta ei valmistunut. Varsinaisen teatterioppinsa Roiha sai lopulta TeatteriSusissa. 2000-luvulla hän on jatkanut uraansa näyttelijänä ja ohjaajana Turun Linnateatterissa ja vierailijana Turun Kaupunginteatterissa. TeatteriSusissa Roihalla oli roolitehtävä muun muassa David Mametin näytelmässä Sexual Perversity in Chicago. Linnateatterissa Roiha on näytellyt muun muassa Mieletön Turku -näytelmäsarjan kahdessa ensimmäisessä osassa Mieletön Turun historia (2004) ja Mieletön Turun lähihistoria (2009). Turun Kaupunginteatterissa Roiha on näytellyt muun muassa Teuvo Pakkalan komediassa Tukkijoella, jossa hänellä oli Turkan osa. Puhenäytelmien ohella Roiha on tehnyt stand up -komiikkaa esittämässään Luolamies-trilogiassa. Roihan teatteriohjauksiin kuuluu muun muassa lastennäytelmiä, kuten Uppo Nalle ja talven taika, ja komedia Mielensäpahoittaja. Kesällä 2020 Roiha kehitti uuden näytelmäkonseptin koronavirusepidemiasta johtuen. Hän kiertää Suomea nimellä Teatteri Kotiroiha -tilausteatterina, jonka esityksen Linnateatterin parhaat voi kuka tahansa tilata 45 minuutiksi omaan pihapiiriinsä 1–16 henkilölle. Teatteriuransa rinnalla Roiha on näytellyt muutamissa elokuvatuotannoissa, kolme niistä Aku Louhimiehen ohjaamana. Vuoden 2000 seksintäyteisessä kassamenestyksessä Levottomat Roiha näytteli Rikua. Vuoden 2017 Tuntematon sotilas -filmatisoinnissa Roiha teki pienen sivuosan kapteeni Lautsalona. Viitattu 20.3.2018}} == Valikoitu rooliluettelo == *Timo (My Life in Art, 2003) *Urpo (Urpo ja Turpo ja Ihanaa, 2005) *Turkka (Tukkijoella, 2008) *Luolamies- monologi (Luolamiehen poika, Luolamies, Luolamiehen ruuhkavuodet) *Pertti (Haluatko mökkiläiseksi, 2017) == Ohjauksia == *Uppo-Nalle ja talven taika (2005) *Risto Räppääjä ja Pakastaja-Elvi (2006) *Risto Räppääjä ja Nuudelipää (2007) *Mielensäpahoittaja (2012) *Pääkallokiitäjät (2019) - Naantalin Teatteri *Vuokravaimo (2019) - Nutturlan makasiiniteatteri == Filmografia == *Suolaista ja makeaa (1995) *Levottomat (2000) *Kuutamolla (2002) *Talolliset.fi (2007) lyhyt fiktio, tilaaja: Lujatalo Oy *Vares – Sheriffi (2015) *Tuntematon sotilas (2017) == Lähteet == == Aiheesta muualla == *Linnateatteri *Turun Sanomat: Mielensäpahoittaja synkistelee Turun Linnateatterissa (6.6.2012) *Turun Sanomat: Brinkkalassa kummittelee (17.10.2014) *Turun Sanomat: Turun kaupunginteatteri: Luolamiehen ruuhkavuodet. (31.10.2015) Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1970 syntyneet Luokka:Elävät henkilöt
KuruFest

KuruFest on kolmipäiväinen kamarimusiikkifestivaali, joka tuo korkeatasoisia, klassisen musiikin konsertteja eri puolille Ylöjärveä. KuruFest juhli 2016 vuonna 10-vuotisjuhlavuottaan. Vuonna 2018 KuruFest järjestetään 8.–10. kesäkuuta. Kolmen päivän aikana konsertteja kuullaan Kurun kirkossa, Parkkuun Seuratalolla ja Ylöjärven kirkossa. Festivaalin taiteellisina johtajina toimivat sisarukset, pianisti Heini Lehto ja sellisti Tuomas Lehto. Heidät palkittiin joulukuussa 2016 KuruFestin ja Ylöjärven eteen tekemästään kulttuurityöstä paikallislehtien jakamalla Antti-patsaalla. Kurufestiä järjestää Ylöjärven kaupungin kulttuuripalvelut. == Lähteet == == Aiheesta muualla == * www.ylojarvi.fi/kurufest Luokka:Klassisen musiikin tapahtumat Suomessa Luokka:Kamarimusiikki
Parakvatti

Parakvatti eli parakvattidikloridi (C12H14N2Cl2) on bipyridiniumsuoloihin kuuluva orgaaninen yhdiste. Yhdistettä käytetään maataloudessa rikkaruohomyrkkynä, mutta aineen käyttö Euroopan unionin alueella on kiellettyä. ==Ominaisuudet== Huoneenlämpötilassa parakvatti on väritöntä tai kellertävää kiteistä ainetta. Yhdiste liukenee erittäin hyvin veteen ja alkoholeihin ja kohtalaisesti muun muassa asetoniin ja tolueeniin. Parakvatin herbisidiset ominaisuudet perustuvat siihen, että se estää kasvien fotosynteesin estämällä elektroninsiirtoketjun fotosynteesin aikana. Lisäksi se indusoi superoksidiradikaalien muodostumista, mikä vaurioittaa solukalvoja. Parakvatti on hyvin myrkyllistä myös nisäkkäille esimerkiksi ihmisille. Aineen altistumisesta voi seurata voimakasta vatsakipua, huonovointisuutta, ripulointia, hengityksen vaikeutumista ja yskää. Yhdiste on erittäin myrkyllistä keuhkoille. Parakvatille altistuminen voi aiheuttaa kuoleman. Lisäksi parakvatin on havaittu aiheuttavan Parkinsonin tautia.Franz Müller & Arnold P. Applebyki: Weed Control, 2. Individual Herbicides, Ullmann's Encyclopedia of Industrial Chemistry, John Wiley & Sons, New York, 2010. Viitattu 20.3.2018 ==Valmistus ja käyttö== Parakvattia valmistetaan metyloimalla 4,4'-bipyridiiniä metyylikloridin tai dimetyylisulfaatin avulla. : Parakvattia käytetään runsaasti ei-selektiivisenä rikkaruohomyrkkynä muun muassa vilja-, kasvis ja hedelmäviljelmillä sekä vesikasvillisuuden hävittämiseen. Sitä käytetään myös yhdistelmävalmisteena dikvatin ja simatsiinin kanssa. Parakvatin käyttö kiellettiin Suomessa vuonna 1985. Parakvatti tuli sallituksi tehoaineeksi Euroopan unionin alueella komission päätöksellä vuonna 2003. Ruotsi vei asian Euroopan yhteisön tuomioistuimeen, joka kumosi parakvatin käytön sallineen direktiivin vuonna 2007. Parakvatin käyttö on edelleen sallittua muun muassa Yhdysvalloissa. ==Lähteet== Luokka:Kasvintorjunta-aineet
Hyderabadin nizam

Hyderabadin nizam oli muslimiylhäisöön kuulunut Intian keskiosassa olleen Hyderabadin valtion hallitsija vuosina 1724–1948. Hyderabadia hallitsi Asaf Jahi -dynastia seitsemän sukupolven ajan. == Nizamit == Nizam Vallassa Nizam- ul-Mulk, Asaf Jah I 1724–1748 Nasir Jung 1748–1750 Muhyi ad-Din Muzaffar Jang Hidayat 1750–1751 Salabat Jung 1751–1762 Nizam Ali Khan, Asaf Jah II 1762–1803 Mir Akbar Ali Khan Sikander Jah, Asaf Jah III 1803–1829 Nasir-ud-dawlah, Asaf Jah IV 1829–1857 AAfzal ad-Dawlah, Asaf Jah V 1857–1869 Mahbub Ali Khan, Asaf Jah VI 1869–1911 Osman Ali Khan, Asaf Jah VII 1911–1948 ==Lähteet== Luokka:Intian historia
Sirkkulit

Sirkkulit (Passerellidae) on varpuslintuihin kuuluva heimo. Aikaisemmin heimon lajit luettiin kuuluvaksi sirkkuihin, mutta molekyylifylogeneettisten tutkimusten perusteella lajit on erotettu uuteen sirkkulien heimoon. Heimoon kuuluu 30 sukua ja 131 lajia. Sirkkuleita tavataan Pohjois- ja Etelä- Amerikasta. Heimo on lajimäärältään suuri ja ulkonäöltään lajit vaihtelevat paljon. Sirkkulit elävät metsissä ja niiden ravintoa on siemenet ja hedelmät. == Suvut == * Aavikkosirkut Amphispiza * Amerikansirkut Zonotrichia * Andiensirkut Atlapetes * Harmaakruunusirkkulit Rhynchospiza * Hohtosirkut Arremon * Housusirkut Pselliophorus * Junkot Junco * Kettusirkut Passerella * Kosteikkosirkkuset Ammospiza * Laulusirkut Melospiza * Marunasirkut Artemisiospiza * Meksikonkirjosirkut Melozone * Pensassirkkulit Peucaea * Pipilot Pipilo * Preeriasirkkuset Centronyx * Rantasirkkuset Ammodramus * Ruohosirkkulit Aimophila * Ruosteperäsirkut Kieneria * Sammaltangarat Chlorospingus * Sirkkulit Spizella * Viirusirkut Arremonops === Lajeja, joilla on oma sukunsa === * Amerikanniittysirkku Pooecetes gramineus * Isojalkasirkku Pezopetes capitalis * Kenttäsirkkunen Passerculus sandwichensis * Kirjopääsirkku Chondestes grammacus * Kuubansirkku Torreornis inexpectata * Meksikonsirkku Oriturus superciliosus * Meksikonviirusirkkunen Xenospiza baileyi * Mustasirkku Calamospiza melanocorys * Pilvisirkku Oreothraupis arremonops == Lähteet == == Aiheesta muualla == * Laji.fi: Sirkkulit (Passerellidae) *
Kansanpuolue (Islanti)

Kansanpuolue () on islantilainen puolue. Se on Islannin parlamentin Alltingin seitsemänneksi suurin puolue ja neljänneksi suurin oppositiopuolue. Puolueen perusti vuonna 2016 Inga Sæland parantamaan köyhien asemaa. Puolue sai vuoden 2016 parlamenttivaaleissa 3,54 prosenttia äänistä, muttei saanut yhtäkään ehdokasta läpi. Sen sijaan vuoden 2017 puolue lähes tuplasi kannatuksensa 6,88 prosenttiin ja sai läpi neljä edustajaa. Vuonna 2021 puolue kasvatti jälleen kannatustaan: puolue sai 6,6 % kannatuksen ja kuusi edustajaa Alltingiin. == Vaalit == Parlamenttivaalit Vaalit Äänet % +/– Paikat +/- 2016 6 707 3,54 +3,54 0 / 63 0 2017 13 502 6,88 +3,34 4/ 63 +4 2021 17 672 8,8 +1,9 6 / 63 +2 == Lähteet == # https://www.flokkurfolksins.is/ # https://www.althingi.is/english/members-of-parliament/political-parties/ # http://www.parties-and-elections.eu/iceland.html === Viitteet === Luokka:Islannin puolueet
Kingi (1. tuotantokausi)

Kingin ensimmäinen tuotantokausi esitettiin keväällä 2015. Kausi alkoi 10. tammikuuta 2015. Kauden näyttelijöinä toimivat aiemmin Putouksessa näytelleet Aku Hirviniemi, Armi Toivanen, Iina Kuustonen, Jaakko Saariluoma, Jussi Vatanen, Krista Kosonen ja Riku Nieminen. Ohjelman juonsi Antti Holma. Myös näyttelijä Jukka Rasilan oli alun perin tarkoitus esiintyä ohjelmassa, mutta hän joutui jättäytymään ohjelmasta aikataulusyistä. ==Hahmot== Näyttelijä Hahmo Kuvaus Sijoitus Aku Hirviniemi Hannu Pakarainen 24-vuotias hokijätkä Juvalta 1\. pudonnut 24\. tammikuuta Jaakko Saariluoma Arto ”Mosse” Moilanen 62-vuotias toimitusjohtaja Espoosta 2\. pudonnut 31\. tammikuuta Jussi Vatanen Jani Pesonen Nelikymppinen koti-isä Helsingistä 3\. pudonnut 7\. helmikuuta Iina Kuustonen Tove Hansson 38-vuotias kennelyrittäjä ja koiraharrastaja Ahvenanmaalta 4\. pudonnut 14\. helmikuuta Armi Toivanen Hippu Kylberg 17-vuotias opiskelija Eirasta 3\. sija 21\. helmikuuta Riku Nieminen Martti Alanen 39-vuotias asiakaspalvelutyöntekijä 2\. sija 28\. helmikuuta Krista Kosonen Tsiisus Nieminen 19-vuotias seurakunnan vapaaehtoistyöntekijä ja radiotoimittaja Teuvalta Voittaja 28\. helmikuuta ==Katsojaluvut== Jakso Esityspäivä Katsojaluvut 1 10. tammikuuta 2015 1 132 000 2 17. tammikuuta 2015 871 000 3 24. tammikuuta 2015 846 000 4 31. tammikuuta 2015 729 000 5 7. helmikuuta 2015 783 000 6 14. helmikuuta 2015 777 000 7 21. helmikuuta 2015 806 000 8 28. helmikuuta 2015 830 000 UNICEF- Kingi 7. maaliskuuta 2015 543 000 ==Lippukohu== Kauden ensimmäisessä osassa 10. tammikuuta 2015 Hirviniemen Hannu Pakarainen -nimisen hahmon lauluesitys aiheutti suomalaisissa tiedotusvälineissä kiivasta sananvaihtoa. Esityksen lopussa hahmo luuli, että hänen harteillaan viittana ollut Suomen lippu syttyi tuleen lavalla olleista pyrotehosteista, jonka jälkeen hahmo alkoi talloa lippua sammuttaakseen palon. Hahmo oli aikeissa myös virtsata lipun päälle, mutta juontaja Holma ehti estää sen. Ohjelman tuottaja Jasmine Patrakka kommentoi, ettei lippu ollut aito, vaan esitystä varten tehty näyttämövaruste. Katsojat kommentoivat tapahtumaa ahkerasti yhteisöllisissä viestimissä. Osa katsojista piti tapahtumaa ”mauttomana” ja ”lipun häväistyksenä”. Asiasta tehtiin poliisille useita tutkintapyyntöjä, mutta poliisin tekemässä esitutkinnassa ei ilmennyt syytä epäillä rikosta, sillä lippu ei ollut oikea. ==Lähteet== Luokka:Tuotantokaudet
You Are We

__NOTOC__ You Are We on While She Sleepsin kolmas studioalbumi, joka julkaistiin 21. huhtikuuta 2017. Albumi debytoi Britannian albumilistan kahdeksannella sijalla. == Kappaleet == === Special edition bonuskappaleet === == Arvostelut == * Imperiumi: 7+/10 * Kaaoszine: 8+/10Kaaoszine: Levyarvio * Metacritic: 84/100Metacritic: Reviews for You Are We by While She Sleeps * Soundi: == Lähteet == Luokka:Vuoden 2017 albumit Luokka:Brittiläiset metalcore-albumit
Vatsyayana

Vatsyayana oli klassisen Gupta-ajan Intian filosofi, joka tunnetaan Kamasutran kirjoittajana. Vatsyayanan elämästä tiedetään hyvin vähän. Useiden vuosien ajan historioitsijat arvioivat hänen eläneen vuosien 600 eaa. ja 600 jaa. välillä. Nykyisin on todisteita, joiden mukaan hänen oletetaan kirjoittaneen kamasutran noin vuonna 150 eaa. ==Lähteet== Luokka:Intialaiset filosofit
Pesäpallon miesten Suomen Cup 1969

Pesäpallon Suomen Cup järjestettiin miehille ensimmäisen kerran kesällä 1969. Kilpailun voitti Kouvolan Pallonlyöjät. joka oli myös Suomen mestari kyseisellä kaudella. == 3. kierros == Joukkue #1 Tulos Joukkue #2 Huom! Ilomantsin Urheilijat 4–0 Outokummun Partio Jyväskylän Kiri 10–5 Puurtilan Kisa-Pojat Haminan Palloilijat 29–10 Keravan Pallokerho Lahden Mailaveikot 6–9 Kouvolan Pallonlyöjät Vimpelin Veto 10–6 Halsuan Toivo Riihimäen Pallonlyöjät 2–4 Kankaanpään Maila Tampereen Pyrintö 2–24 Ulvilan Pesä-Veikot Oulun Lippo 20–4 Sievin Sisu == 4. kierros == Joukkue #1 Tulos Joukkue #2 Huom! Ulvilan Pesä-Veikot 11–0 Kankaanpään Maila Ilomantsin Urheilijat 11–13 Kouvolan Pallonlyöjät Oulun Lippo 8–2 Haminan Palloilijat Jyväskylän Kiri 8–7 Vimpelin Veto == Välierä == Joukkue #1 Tulos Joukkue #2 Huom! Kouvolan Pallonlyöjät 26–12 Oulun Lippo Jyväskylän Kiri 3–1 Ulvilan Pesä-Veikot == Loppuottelu == Joukkue #1 Tulos Joukkue #2 Huom! Jyväskylän Kiri 4–11 Kouvolan Pallonlyöjät Cup-mestarit 1969: Pertti Salonen, Reino Susi, Ilkka Kauppinen, Anssi Vesala, Antero Vatto, Pekka Taulasalo, Pertti Lonka, Matti Lautala, Hannu Kiuru, Markku Löfman, Mikko Pöyhönen. Pelinjohtajana Timo Raussi. == Lähteet == * Pesäpalloliitto: Pesäpallon vuosikirja 1970 sivut kirjasta * KPL:n joukkuekuva ===Viitteet=== Luokka:Vuoden 1969 pesäpallo Luokka:Pesäpallo cup-kaudet
Cabo de São Vicenten taistelu (1719)

Cabo de São Vicenten taistelu käytiin 21. joulukuuta 1719 neliliiton sodassa kommodori Philip Cavendishin komentamien kolmen Britannian kuninkaallisen laivaston linjalaivan ja Rodrigo de Torresin komentamien Espanjan laivaston linjalaivojen Tolosa, Hermiona ja Guadalupe, jotka pyrkivät Santanderista Cádiziin, välillä Portugalin rannikolla Cabo de São Vicenten edustalla. Espanjan laivaston alukset, jotka olivat vallanneet muutamia päiviä aiemmin kuninkaallisen laivaston fregatin ja sluupin, pakottivat viiden tunnin taistelujen päätteeksi Cavendishin laivasto-osaston pakenemaan Gibraltarille. Torresin laivasto saapui Cádiziin 2. tammikuuta 1720. Luokka:1719 Luokka:Yhdistyneen kuningaskunnan taistelut Luokka:Espanjan taistelut Luokka:Meritaistelut
Honor 3C

Honor 3C on Huawein valmistama älypuhelin. == Ominaisuudet == Honor 3C:ssä on Android 4.2.2 Huawein omalla Emotion UI 2.0 -käyttöliittymällä. Puhelimessa on paikka mini-SIM-kortille ja micro-SIM-kortille. SD-muistikortille on (maksimi 64 Gb) paikka. === Kamera === Honor 3C:ssä on 8 megapikselin takakamera LED- salamalla. Etukameran tarkkuus on viisi megapikseliä. Honor 3C:llä voi ottaa videoita korkeintaan 720p-laadulla ja 30 fps:n nopeudella. === Käyttöjärjestelmä === Honor 3C:ssä on Android 4.2.2 (Jelly Bean). Honor 3C:n CPU on Quad-core (4 × 1,3 GHz Cortex-A7). Honor 3C:ssä on sisäistä muistia 8GB, ja 2GB RAMia. Luokka:Android-pohjaiset laitteet Honor 3C Luokka:Kosketusnäytölliset älypuhelimet Luokka:Vuoden 2013 matkapuhelimet
Adramyttion

Adramyttion (, myös Adramytteion, ja Atramytteion, , ) oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Se sijaitsi nykyisen Burhaniyen eli Örenin paikalla. == Maantiede == Adramyttion sijaitsi Vähän-Aasian länsirannikolla siitä nimensä saaneen Adramyttioninlahden (nyk. Edremitinlahti) pohjukassa Kaikos-joen varrella. Sen kautta kulki tie Hellespontokselta Pergamoniin. Lahden edustalla sijaitsee Lesboksen saari. Adramyttionin paikka on noin 24 kilometriä etelälounaaseen kaupungista nimensä perineestä nykyisestä Edremitin kaupungista. == Historia == Adramyttionin paikalla on ollut asutusta viimeistään neoliittisella kaudella. Adramyttionin kaupungin perusti kreikkalaisen perinteen mukaan Adramys, kuningas Kroisoksen veli. Toisen teorian mukaan kaupunki olisi jo vanhempi, ja sen olisivat perustaneet esihistoriallisella kaudella paikalliset luuvilaiset nimellä Adra-Mudra. Myöhemmin ateenalaisten kerrotaan asuttaneen paikan siirtokuntanaan. 400-luvulla eaa. Adramyttion oli Persian vallan alla, eikä se näin vaikuta olleen mukana Ateenan johtamassa Deloksen meriliitossa. Thukydideen mukaan kaupunkiin muutti persialaisten luvalla asukkaita myös Delokselta. Nämä olivat niitä deloslaisia, jotka ateenalaiset karkottivat saarelta vuonna 422 eaa. Viimeistään tässä vaiheessa kaupungista tuli hellenisoitunut kaupunki.Thukydides: Peloponnesolaissota 5.1, 8.108. Ainakin osa deloslaisista ilmeisesti palasi kotisaarelleen jo vuonna 421/420 eaa., mutta osa vaikuttaa jääneen seudulle. Noin vuosina 404–386 eaa. kaupunki oli lesboslaisten hallinnassa, mutta ainakin jossakin välissä 300-lukua eaa. jälleen Persian vallan alla. Kaupunki löi omaa rahaa ainakin 300-luvulla eaa. Adramyttionin valtiomuodon kuvaus oli mukana Aristoteleen koulukunnan kokoelmassa 158 kaupungin valtiomuodot. Kaupungin kansalaisesta käytettiin etnonyymiä Adramyttēnos (), myöhemmin latinaksi Adramyttenus. Pergamonin kuninkaiden valtakunnan kukoistaessa hellenistisellä kaudella Adramyttion toimi Pergamonin satamana ja menestyi. Kukoistus jatkui roomalaisella kaudella. Kaupunki esiintyy satamana myös Apostolien teoissa. Varhaiskristillisellä ajalla Adramyttion toimi piispanistuimena viimeistään vuodesta 431 jaa. lähtien. Kaupunki taantui sen sataman lietyttyä umpeen. Seldžukit valtasivat ja tuhosivat kaupungin Çaka Beyn johdolla vuonna 1093. Kaupungin nimi siirtyi bysanttilaisella kaudella perustetulle Edremitin kaupungille. == Rakennukset ja löydökset == pienoiskuva|upright=0.7|Apollonin temppelin doorialaisia pylväitä. Adramyttionin paikalla on suoritettu enemmän arkeologisia kaivauksia vasta 2000-luvulla. Tärkeimmät löydöt ovat antiikin aikaa edeltäviä tai myöhempiä: niihin lukeutuu muun muassa 16 neoliittisen kauden kivialttaria, jotka ovat kallioon kaiverrettuja syvennyksiä, joille johtaa portaat; sekä kaksi bysanttilaisaikaista kirkkoa noin 900–1100-luvuilta. == Lähteet == == Aiheesta muualla == Luokka:Aioliin kaupungit Luokka:Arkeologiset kohteet Turkissa Luokka:Asian provinssin kaupungit Luokka:Balıkesirin maakunta
Aigiroessa

Aigiroessa (, ) oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Aigiroessan historiasta ei tiedetä juuri mitään, eikä myöskään sen sijaintipaikkaa tunneta. Sen olemassaolo tiedetään lähinnä Herodotokselta, joka mainitsee sen yhtenä Aioliin kahdestatoista kaupungista (dodekapolis).Herodotos: Historiateos 1.149. Kaupunki on ollut olemassa poliksena ainakin molemmin puolin 400- ja 300-lukujen vaihdetta eaa. Aigiroessan on ehdotettu sijainneen lähellä Smyrnaa nykyisen Belkahven paikalla. Kaupungin nimeä on ehdotettu myös Elaian kaupungin varhaisemmaksi nimeksi. == Lähteet == Luokka:Aioliin kaupungit
Amynandeis

Amynandeis (, myös Amynandes, ) oli antiikin aikainen kaupunki ja kaupunkivaltio (polis) Kaariassa nykyisen Turkin alueella. Amynandeiin tarkkaa sijaintipaikkaa ei tunneta. Se sijoitetaan yleensä jonnekin Kaarian rannikolle. Sijaintipaikoiksi on ehdotettu muun muassa nykyisten Kargıcıkin ja Alâkilisen lähistöä. Ensin mainitun alueelta on löydetty antiikin aikaisen kaupungin jäänteitä. Myöskään kaupungin historiasta ei tiedetä juuri mitään. Klassisella kaudella ainakin noin 453–425 eaa. Amynandeis kuului Ateenan johtamaan Deloksen meriliittoon. Kaupungin kansalaisesta käytettiin etnonyymiä Amynandeus (). == Lähteet == Luokka:Kaarian kaupungit Luokka:Muğlan maakunta
Autokane

Autokane () oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Se sijaitsi neljä kilometriä pohjoiseen nykyisestä İskelestä. Autokanen historiasta ei tiedetä juuri mitään. Kaupungin tiedetään lyöneen omaa pronssirahaa ainakin 300-luvulla eaa., ja rahat ovat tärkein todiste sen olemassaolosta. Autokanen on joskus ehdotettu olleen sama kuin Kanai eli Kane. Kaupungin kansalaisesta käytettiin etnonyymiä Autokanaios (). == Lähteet == Luokka:Aioliin kaupungit Luokka:Balıkesirin maakunta
Fytaioi

Fytaioi (, myös Phytaioi) oli antiikin aikainen kaupunki ja kaupunkivaltio (polis), jonka sijaintipaikkaa ei tunneta. Fytaioin historiasta ei tiedetä mitään. Kaupungin tiedetään lyöneen omaa rahaa, ja kyseinen raha on ainoa säilynyt todistus poliksen olemassaolosta. Fytaioin on ehdotettu sijainneen Traakiassa Maroneian lähellä, mutta tästä ei ole varmuutta. Kaupungin kansalaisesta käytettiin etnonyymiä Fytaios (). == Lähteet == Luokka:Antiikin Kreikan kaupungit (sijainti ei tiedossa)
Kopai

Kopai (, ) oli antiikin aikainen kaupunki ja kaupunkivaltio (polis) Boiotiassa Kreikassa. Se sijaitsi nykyisen Orchomenóksen kunnan alueella nykyisen Kástron kylän paikalla. == Maantiede == Kopain kaupunki sijaitsi siitä nimensä saaneen, nykyisin kuivatun Kopais-järven pohjoisrannalla itään Orkhomenoksesta ja luoteeseen Akraifiasta. Se oli rakennettu niemelle heti mykeneläisaikaisen Glan linnoituksen paikan luoteispuolelle. Niemi yhdistyi rannikoon noin 100 metriä pitkän pengertien kautta, ja se muodosti saaren järven tulviessa. Kopain kaupunkivaltion hallussa olleen alueen kooksi on arvioitu noin 100–200 neliökilometriä. Se käsitti koko Kopais-järven koillisrannan alueen aina Ftelionin niemelle, jossa oli Akraifian alueen raja ja rajakivi. Kaupungin ympärillä oli hyvää maanviljelysmaata, ja se tunnettiin myös Melas-joelta pyydetyistä ankeriaista. == Historia == Kopain paikka on ollut asuttu jo neoliittisella kaudella ja jälleen viimeistään geometrisella kaudella. Varhaisin maininta Kopaista on Homeroksen Iliaan laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan.Homeros: Ilias 2.502. Antiikin aikana kaupunki oli pieni ja sen nimi esiintyy lähteissä vain harvoin. Kopai muodosti yhdessä Akraifian ja Khaironeian kanssa yhden Boiotian 11 alueesta vuosina 447–387 eaa. ja 378–338 eaa. Muina aikoina se oli itsenäinen osana Boiotian liittoa.Thukydides: Peloponnesolaissota 4.93; Strabon: Geografia 9; Plinius: Naturalis historia 4.7.12. Kopai löi omaa hopearahaa 400-luvulta eaa. ja pronssirahaa 300-luvulta eaa. lähtien. Kaupunki oli olemassa vielä Pausaniaan aikana 100-luvulla jaa.Pausanias: Kreikan kuvaus 9.24.1. Kaupungin kansalaisista käytettiin etnonyymejä Kōpaieus (), Kōpaios () ja Kōpēos (). == Rakennukset ja löydökset == Kopain akropoliina toimi kukkula, jolla myös nykyinen Kástron kylä sijaitsee. Asutuksen koko on ollut noin 23 hehtaaria. Kaupunki on ollut ympäröity muurein, joista on löydetty osia muun muassa niiden pohjoisosasta. Myös yhden tornin paikka on tunnistettavissa. Kaupungin paikan rannikoon yhdistänyt pengertie oli tehty suurista kivistä. Antiikin aikaisen kaupungin kiviä, joissa osassa on piirtokirjoituksia, on osana nykyisen kylän rakennuksia ja erityisesti Neitsyt Marian (Panagía) kirkkoa. Pausaniaan mukaan kaupungissa oli Demeter Tauropolokselle, Dionysokselle ja Serapiille omistetut temppelit. Kaupungin lähellä on jäänteitä 300-luvulla eaa. aloitetusta tunnelista, jonka tarkoituksena oli Kopais-järven vesien ohjaaminen mereen. Kopaista tehdyt esinelöydöt ovat Thívan arkeologisessa museossa. == Lähteet == Luokka:Antiikin Boiotian kaupungit Luokka:Orchomenós
Kystiros

Kystiros (, ) oli antiikin aikainen kaupunki ja kaupunkivaltio (polis), jonka sijaintipaikkaa ei tunneta. Kystiroksen historiasta ei tiedetä juuri mitään. Kaupunki kuului klassisella kaudella ainakin vuonna 434/433 eaa. Ateenan johtamaan Deloksen meriliittoon, mikä tiedetään liiton verotusluetteloista, mutta niistä ei selviä kaupungin sijainti. Joskus kaupungin on ehdotettu olleen sama kuin Traakian Pistiros ja sen vaihtoehtoinen kirjoitusmuoto, mutta nykyisin tämä teoria on hylätty. Kaupungin kansalaisesta käytettiin etnonyymiä Kystirios (). == Lähteet == Luokka:Antiikin Kreikan kaupungit (sijainti ei tiedossa)
Lekhoioi

Lekhoioi (, myös Lechoioi) oli antiikin aikainen kaupunki ja kaupunkivaltio (polis), jonka sijaintipaikkaa ei tunneta. Ainoa lähde sen olemassaololle poliksena on yksi Dodonasta löydetty omistuskirjoitus. Kaupungin kansalaisesta käytettiin etnonyymiä Lekhōios (). == Lähteet == Luokka:Antiikin Kreikan kaupungit (sijainti ei tiedossa)
Nasos

Nasos () eli Nesos () oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Se sijoitetaan lähelle nykyistä Alibeytä. Nasoksen historiasta ei tiedetä juuri mitään. Klassisella kaudella ainakin vuonna 425/424 eaa. Nasoksen tiedetään kuuluneen Ateenan johtamaan Deloksen meriliittoon, sillä sen nimi esiintyy liiton verotusluetteloissa. Kaupungin kansalaisesta käytettiin etnonyymiä Nasiōtas (). == Lähteet == Luokka:Aioliin kaupungit
Tisna

Tisna () oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Se sijoitetaan noin kaksi kilometriä länteen nykyisestä Uzunhasanlarista. Tisnan historiasta ei tiedetä juuri mitään. Kaupungin tiedetään lyöneen omaa pronssirahaa ainakin 300-luvulla eaa., mikä on ainoa todiste kaupungin olemassaolosta. Sen oletetaan ottaneen nimensä läheisestä Tisna-joesta, jonka henkilöitymä esiintyy rahojen kuvituksessa. Kaupungin kansalaisesta käytettiin etnonyymiä Tisnaios (). == Lähteet == Luokka:Aioliin kaupungit
Zeleia

Zeleia () oli antiikin aikainen kaupunki ja kaupunkivaltio (polis) Troaksessa nykyisen Turkin alueella. Se sijaitsi lähellä nykyistä Sarıköytä Balıkesirin maakunnassa. Zeleia sijaitsi Troaksen Ida-vuoren juurella Aisepos-joen varrella, 80 stadioninmitan eli noin 15 kilometrin päässä sisämaassa joen suusta ja Egeanmeren rannikosta. Zeleian kaupunkivaltion hallussa olleen alueen kooksi on arvioitu noin 200–500 neliökilometriä. Varhaisin maininta Zeleiasta on Homeroksen Iliaassa.Homeros: Ilias 2.824. Kaupungin asutushistoriaa ei tunneta; se ei ollut varmuudella ainakaan Miletoksen siirtokunta, päin vastoin kuin monet muut alueen kaupungit. Se saattaa olla varhaisempi ei-kreikkalainen asutus, joka on hellenisoitunut. Zeleian tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. 400-luvulla eaa. Zeleia kuului Ateenan johtamaan Deloksen meriliittoon. Kaupunki löi omaa pronssirahaa 300-luvulta eaa. lähtien. Zeleia toimi persialaisten tukikohtana ennen Granikosjoen taistelua. Kaupungin tiedetään olleen olemassa vielä Strabonin aikana, mutta tämän jälkeen se ei enää esiinny antiikin lähteissä. Piirtokirjoituslähteiden perusteella kaupungissa tiedetään olleen akropolis sekä Apollon Pythiokselle omistettu pyhäkkö, johon liittyi myös oraakkeli. == Lähteet == Luokka:Troaksen kaupungit Luokka:Balıkesirin maakunta
Alismaan tarinat

Alismaan tarinat () on Suzanne Collinsin tekemä kirjasarja, jossa on ilmestynyt viisi kirjaa; Ylismaan Gregor, Gregor ja Turman ennustus, Gregor ja Alismaan vitsaus, Gregor ja salaisuuksien merkit sekä Gregor ja rottien koodi. Luokka:Lastenromaanit Luokka:Yhdysvaltalaiset kirjasarjat Luokka:Fantasiaromaanit
Kelan talo (Tampere)

Kelan talo (eli Kansaneläkelaitoksen talo, viralliselta nimeltään Kiinteistöosakeyhtiö Sinikulma) on kolmikerroksinen liikerakennus Tampereen Keskustorilla, osoitteessa Aleksis Kiven katu 18. Talon on suunnitellut arkkitehti Antti Tähtinen, ja se on valmistunut vuonna 1981.Tampereen Keskustori: Rakennetun ympäristön historia ja nykytila, s. 49. Viitattu 20.3.2018. Kiinteistön omistaa Sini-Kulma Oy. Talo edustaa maltillista postmodernismia. Julkisivu on pesubetonia, ja elementtisaumat ovat näkyvissä.Tampereen Keskustori: Rakennetun ympäristön historia ja nykytila, s. 39. Viitattu 20.3.2018. Materiaalivalinnat ovat aikakaudelle tyypillisiä. Toisaalta rakennus pyrkii myös sulautumaan ympäristöönsä, sillä siinä on samoja piirteitä kuin naapuritaloissa: ikkunoiden rytmi ja mittakaava on saatu viereisestä Sandbergin talosta, ja ensimmäisen kerroksen pylväskäytävä mukailee Keskusvirastotalon tyyliä. Kelan taloon tehtiin vuonna 2016 julkisivuremontti, jonka yhteydessä punertava väritys muutettiin vaaleanharmaaksi. Aiemmin rakennus poikkesi selvästi vaaleasta talorivistöstä. Nykyisen rakennuksen paikalta purettiin 1970-luvulla Kasarmiksi tai Seurahuoneen taloksi kutsuttu puurakennus, joka oli valmistunut vuonna 1866.Tampereen Keskustori: Rakennetun ympäristön historia ja nykytila, s. 33. Viitattu 20.3.2018. ==Lähteet== Luokka:Tampereen liikerakennukset Luokka:Tammerkoski
Carnival Fantasy

Carnival Fantasy oli ensimmäinen Fantasy-luokan risteilyalus, jota operoi Carnival Cruise Lines. Laiva oli kolmas johon tehtiin "Evolutions Of Fun" -uudistus vuonna 2008. Alus risteili vuodesta 2016 lähtien Mobilesta, Yhdysvaltojen Alabaman osavaltiosta, mutta suunniteltiin korvattavaksi Carnival Fascination -aluksella vuodesta 2022. Koronakevään 2020 aikana Carnival Fantasy kuljetti risteilyalusten miehistöä kotimaihinsa ja oli sitten Miamin satamassa. Sitä kaavailtiin käytettäväksi Panamaan suuntautuvaan risteilyliikenteeseen.. Elokuussa 2020 Carnival Fantasy ajettiin Turkin Aliagaan romutettavaksi. == Lähteet == Luokka:Carnival Cruise Linesin alukset
Honor 4C

Honor 4C on Huawein valmistama älypuhelin. == Ominaisuudet == Honor 4C:ssä on Android 4.4.2 Huawein omalla Emotion UI 3.0 -käyttöliittymällä. Puhelimessa on periaatteessa paikat kahdelle micro-SIM-kortille, mutta toinen SIM-kortti varaa tällöin SD-muistikortin (maksimi 32 Gt) paikan. === Kamera === Honor 4C:ssä on 13 megapikselin takakamera LED-salamalla. Etukameran tarkkuus on viisi megapikseliä. Honor 3C:llä voi ottaa videoita korkeintaan 1080p-laadulla ja 30 fps:n nopeudella. === Käyttöjärjestelmä === Honor 4C:ssä on Android 4.4.2 (Kitkat), johon tuli päivitys 6.0 (Marshmallow). Honor 4C:n CPU on Quad- core (4 × 1,3 GHz Cortex-A7). Honor 4C:ssä on sisäistä muistia 8 Gt, ja 2 Gt RAMia. Luokka:Vuoden 2015 matkapuhelimet Luokka:Huawein matkapuhelimet Luokka:Android-pohjaiset laitteet
Alíartos

Alíartos () on Kreikan kaupunki sekä Alíartos-Thespiéen kunnan kunnallisyksikkö (Δημοτική Ενότητα Αλιάρτου, Dimotikí Enótita Aliártou) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 6 094 ja varsinaisen Alíartoksen kaupungin väkiluku 4 402 (vuonna 2011). Alíartoksen kaupunki sijaitsee Kopaḯdan tasangon etelälaidalla Thívan ja Livadeián kaupunkien puolessa välissä; etäisyys kumpaankin on noin 20 kilometriä. Kaupunki on ottanut nimensä antiikin ajan Haliartoksen kaupungista, joka sijaitsi aivan nykyisen kaupungin länsipuolella. Nykyinen kaupunki on syntynyt kahdesta paikalle myöhemmin kehittyneestä kylästä, joiden nimet olivat Krimpás (Κριμπάς) ja Moúlki (Μούλκι). Krimpás otti antiikin aikaisen kaupungin mukaan (nykykreikkalaisessa muodossa) nimen Alíartos vuonna 1919. Myöhemmin vuonna 1953 nimi siirrettiin Moúlkin kylälle. Sittemmin kylät ovat kasvaneet yhteen nykyiseksi Alíartokseksi. Alíartos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alíartos-Thespiéen kunnaksi yhdessä Thespiéen kanssa, jolloin se muuttui uuden kunnan kunnallisyksiköksi. Yhdistyneen kunnan nimi oli alun perin Alíartoksen kunta (Δήμος Αλιάρτου, Dímos Aliártou), mutta se vaihdettiin vuonna 2014 Alíartos-Thespiéen kunnaksi. Alíartoksen kunnallisyksikkö käsittää Alíartos-Thespiéen kunnan länsiosan. == Kunnan osat == Alíartoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Alíartos Alíartos 4 402 Mázi 445 Evangelístria Evangelístria 191 Moní Evangelistrías (luostari) 16 Pétra Pétra 347 Solinári Solinári 340 Ypsilántis Ypsilántis 353 Yhteensä: 6 094 == Lähteet == == Aiheesta muualla == Luokka:Alíartos-Thespiés Luokka:Keski-Kreikan entiset kunnat Luokka:Keski-Kreikan kaupungit
Dargol

Dargol on Nigerin sivujoki Burkina Fasossa ja Nigerissä. Sen pituus on 212 kilometriä ja valuma-alueen laajuus 7 200 neliökilometriä. Joki virtaa Liptakon alueelta kohti itää. Se laskee Nigeriin lähellä Gothèyeta. Tärkein sivujoki on Téran jälkeen Dargoliin yhtyvä Tilim. Dargolin virtaus on hyvin heikko, ja vain pieni osa sen vesimäärästä päätyy Nigerjokeen. Keskimääräinen virtaus Kakassin mittauspaikalla oli 5,0 kuutiometriä sekunnissa vuosina 1957–1978. Joulukuusta toukokuuhun joki on yleensä täysin kuiva. Dargol on myös Téran departementtiin kuuluva kunta. ==Lähteet== Luokka:Burkina Fason joet Luokka:Nigerin joet Luokka:Nigerin vesistö
Carnival Ecstasy

Carnival Ecstasy oli Wärtsilän rakentama Fantasy-luokan risteilyalus, jota operoi Carnival Cruise Lines. Se lähetettiin Turkkiin Aliaga Ship Breaking Yardiin romutettavaksi vuonna 2022. Ennen romutusta se oli ehtinyt toimia risteilykäytössä 31 vuotta ja oli loppuaikoinaan Carnival Cruise Linesin vanhin käytössä oleva laiva. == Lähteet == == Aiheesta muualla == * Carnival Cruise Lines -kotisivu Luokka:Carnival Cruise Linesin alukset
Erik Åsbrink

Erik Åsbrink (s. 1947) on ruotsalainen poliitikko. Hän edusti sosiaalidemokraatteja Ruotsin valtiopäivillä vuosina 1996–99 ja toisen kerran vuonna 1999.Sveriges Riksdag: Erik Åsbrink (S) Hän myös toimi talousministerinä vuosina 1996–99 ja siirtyi sittemmin Goldman Sachsin neuvonantajaksi.SvD: Åsbrink går till Goldman Sachs Åsbrink oli aiemmin naimisissa toisen poliitikon, Ylva Johanssonin kanssa.Expressen: Erik Åsbrink och Ylva Johansson separerar == Lähteet == Luokka:Ruotsalaiset poliitikot Luokka:Vuonna 1947 syntyneet Luokka:Elävät henkilöt
Sirba

Sirba on Nigerin sivujoki Burkina Fasossa ja Nigerissä. Sen pituus on 460 kilometriä ja valuma-alueen laajuus 38 750 neliökilometriä. Joki on Sirba- nimellä ainoastaan 120 kilometrin pituinen. Sen alkujoet ovat pohjoinen Faga ja eteläinen Koulouoko. Valuma-alue ulottuu Ouagadougouun saakka. Sirba laskee Nigeriin Gotheyen alapuolella ennen Niameyta. Sirba on vesimäärältään Nigerin ensimmäinen merkittävä sivujoki Banin jälkeen. Suurin osa vedestä haihtuu ennen joen suuta. Garbe Kouroussa vuosina 1956–1977 mitattu virtaus on keskimäärin 21,9 kuutiometriä sekunnissa. Tammi-toukokuussa joki on lähes kokonaan kuiva. ==Lähteet== Luokka:Burkina Fason joet Luokka:Nigerin joet Luokka:Nigerin vesistö
Celtic League

Celtic League on vuonna 1961 perustettu kelttiläinen nationalistiryhmä, joka pyrkii edistämään kelttiläistä identiteettiä ja kulttuuria painottaen kelttiläisten kielten edistämistä Skotlannissa, Irlannissa, Walesissa, Bretagnessa, Cornwallissa ja Mansaarella. Se kannattaa myös kelttiläisten alueiden itsenäisyyttä ja laajempaa itsehallintoa. ==Tavoitteet== Celtic League kertoo tavoitteensa olevan seuraavat: kelttiläisten kansojen yhteistyön edistäminen, tietoisuuden lisääminen niiden yhtenäisyydestä ja solidaarisuudesta, kelttiläisten maiden kamppailujen ja saavutuksien tunnetuksi tekeminen ulkomailla, kelttiläisten maiden itsehallinnon puolesta kampanjoiminen ja kelttiläisten maiden kansallisten resurssien käytön puoltaminen. Poliittisesti Celtic League haluaa luoda kuusi itsenäistä kelttiläistä valtiota, jotka se tunnustaa olemassa oleviksi. ==Historia== Vuonna 1961 perustettu Celtic League kasvoi useista eri kelttiläisistä ryhmistä. Celtic League perustettiin vuonna 1961 Walesilaisessa jokavuotisessa musiikkijuhlassa joka pidettiin Rhosllannerchrugogissa Wrexhamin lähellä Koillis-Walesissa. Perustajat olivat Gwynfor Evans ja J. E. Jones, jotka olivat walesilaisen nationalistiryhmä Plaid Cymrun johtajia. Skotlantilaiset osapuolet ja bretagnelaiset nationalistiryhmät osoittivat kiinnostusta ryhmää kohtaan. ==Haarat== Celtic Leaguessa on kuusi haaraa, eli yksi kutakin kelttiläistä maata kohden. Haarat tunnetaan maidensa keltinkielisillä nimillä. Irlanti tunnetaan Éirenä, Skotlanti Albana, Wales Cymruna, Bretagne Breizhinä, Cornwall Kernowina ja Mansaari Manninina tai Mannina. Lisäksi on muutamia hajaantuneita haaroja: * Patagonialainen haara, joka perustettiin Chubut-joen laaksossa Argentiinassa vuoden 2009 loppupuolella. * Celtic Leaguen amerikkalainen haara (CLAB), joka perustettiin New Yorkissa vuonna 1974. CLAB:llä on oma uutiskirje ja sen toiminta on vähentynyt. ==Lähteet== * * * * * * Luokka:Kelttiläiset kansat
Anneli Tuominen

Hilkka Liisa Anneli Tuominen (s. 12. marraskuuta 1954 Hämeenkyrö) on suomalainen juristi ja ekonomi. Hän on palvellut Finanssivalvonnan eri tehtävissä 25 vuotta, viimeksi Finanssivalvonnan johtajana vuodesta 2009. Euroopan keskuspankki nimitti Tuomisen valvontaneuvostonsa jäseneksi viisivuotiselle kaudelle, ja hän aloittaa uudessa tehtävässä kesällä 2022. Tuominen on työskennellyt aiemmin Lontoossa Union Bank of Finland Ltd:ssä 1986–1990 ja Suomen Yhdyspankissa pankinjohtajana 1991–1996. Rahoitustarkastuksen palveluksessa hän oli 1996–2007 apulaisjohtajana ja markkinavalvontaosaston osastopäällikkönä ja 2007–2008 johtajana. Finanssivalvonnan johtajan virkakausi on viiden vuoden mittainen, ja hänen kolmas virkakautensa alkoi helmikuussa 2019 mutta päättyi jo kesäkuussa 2022.Anneli Tuominen jatkaa Finanssivalvonnan johtajana. Finanssivalvonnan lehdistötiedote 14.12.2018. Viitattu 12.4.2019. Hänen seuraajakseen valittiin Tero Kurenmaa. Tuominen valmistui ekonomiksi 1976, oikeustieteen kandidaatiksi 1979 ja varatuomarin arvonimen hän sai 1981. Hän aloitti Tampereen raastuvanoikeuden vs. oikeusneuvosmiehenä 1979, Helsingin Osakepankkiin hän siirtyi 1979, Suomen Yhdyspankkiin 1986. Rahoitustarkastuksen apulasjohtaja hänestä tuli 1996 ja johtaja 2007.Rahoitustarkastuksen uusi johtaja Anneli Tuominen: Emme tarvitse omia kommandojoukkoja. Juristiuutiset. Viitattu 20.3.2018. == Lähteet == Luokka:Valtionlaitosten johtajat‎ Luokka:Vuonna 1954 syntyneet Luokka:Elävät henkilöt Luokka:Suomalaiset juristit
Juri Zaharevitš

Juri Ivanovitš Zaharevitš (; 8. tammikuuta 1963 Tverin alue, Venäjän SFNT) on urheilu-urallaan Neuvostoliittoa edustanut entinen painonnostaja, olympiavoittaja, maailman- ja euroopanmestari. Zaharevitš voitti urallaan olympiakultaahttps://www.olympic.org/yuri-zakharevich, kolme maailmanmestaruutta sekä neljä euroopanmestaruutta.http://www.chidlovski.net/liftup/l_athleteResult.asp?a_id=310 Lisäksi hän teki urallaan 35 eri maailmanennätystä. ==Urheilu-ura== === Uran alku === Zaharevitš aloitti painonnoston harjoittelun 10-vuotiaana, Viktor Naumenkovin valmennuksessa. Hän sijoittui toiseksi vuoden 1981 Neuvostoliitonmestaruuskilpailuissa, lisäksi hän voitti hopeaa sekä euroopan- että maailmanmestaruuskilpailuissa. Hän kilpaili painoluokassa alle 90 kiloa. ==== Loukkaantuminen ==== Vuonna 1983 Zaharevitš loukkasi vasemman kätensä Unkarissa käydyssä kilpailussa, yrittäessään tempaista 197.5kg. Lääkärit onnistuivat korjaamaan kyynärpään ja Zaharevitš palasi kilpailemaan seuraavana vuonna voittaen euroopanmestaruuden, samalla Zaharevitš siirtyi kilpailemaan painoluokkaan alle 110 kg. Zaharevitš ei kilpaillut Los Angelesin olympialaisissa Neuvostoliiton boikotin vuoksi. Euroopan-Mestaruuskilpailussa Zaharevitš kuitenkin voitti Los Angelesin raskaansarjan kultamitalisti Norberto Oberburgerin 15 kg erolla. === Soulin Olympialaiset === Zaharevitš kilpaili ensimmäistä kertaa olympialaisissa Soulissa vuonna 1988, voittaen kultamitalin. Hän teki lisäksi ensimmäisellä nostollaan uuden olympiaennätyksen tempauksessa nostettuaan 195 kg, seuraavalla nostollaan hän teki uuden maailmanennätyksen tempaistuaan 205 kg ja viimeisellä nostollaan hän korotti vielä ennätyksen lukemiin 210 kg. Zaharevitš kilpaili raskaassa sarjassa eli alle 110 kg. Painoluokkien muutoksien jälkeen maailmanennätys ei ole enää virallinen, mutta on olemassaan niin sanottuna historiallisena ennätyksenä. Lisäksi Zaharevitš teki yhteistuloksen maailmanennätyksen tuloksellaan 455 kg. ==Lähteet== Luokka:Neuvostoliittolaiset painonnostajat‎ Luokka:Neuvostoliittolaiset olympiavoittajat‎ Luokka:Vuonna 1963 syntyneet Luokka:Elävät henkilöt
Silvio Orlando

Silvio Orlando (s. 30. kesäkuuta 1957 Napoli) on italialainen näyttelijä. Hänet tunnetaan luonnenäyttelijänä, joka näyttelee usein yhtä tuotannon merkittävimmistä rooleista. Orlando on lukuisten italialaisten elokuvaohjaajien luottonäyttelijä, kuten Nanni Morettin, Daniele Luchettin, Carlo Mazzacuratin sekä Gabriele Salvatores'n. Hän on näytellyt myös useissa televisiosarjoissa, kuten The Young Pope – piru vai pyhimys (2016). ==Valikoitu filmografia== * Kamikazen - Ultima notte a Milano (1987) * Palombella rossa (1989) * Matilda (1990) * La settimana della sfinge (1990) * Vicini di casa (1991, TV-sarja) * Il portaborse (1991) * Un'altra vita (1992) * Sud (1993) * Arriva la bufera (1993) * Michele alla guerra (1994) * La scuola (1995) * La mia generazione (1996) * Il cielo è sempre più blu (1996) * I magi randagi - seconda uscita (1996) * Vesna va veloce (1996) * Ferie d'agosto (1996) * Nirvana (1997) * Auguri professore (1997) * Aprile (1998) * Figli di Annibale (1998) * Fuori dal mondo (1999) * Luce dei miei occhi (2000) * Preferisco il rumore del mare (2000) * Il consiglio d'Egitto (2001) * Pojan huone (2001) * Il bacio dell'orso (2001) * El Alamein: The Line of Fire (2002) * Il posto dell'anima (2003) * Opopomoz (2003) * Kaimaani (2006) * Caos calmo (Quiet Chaos) (2008) * Il papà di Giovanna (2008) * Ex (Many Kisses Later) (2009) * La passione (2010) * Missione di pace (2011) * Un castello in Italia (A Castle in Italy) (2013) * La Variabile Umana (The Human Factor) (2013) * La sedia della felicità (The Chair of Happiness) (2014) * Un Paese quasi perfetto (2016) * The Young Pope – piru vai pyhimys (2016, TV-sarja) Luokka:Italialaiset näyttelijät Luokka:Vuonna 1957 syntyneet Luokka:Elävät henkilöt
Jaana Pöllänen

Jaana Pöllänen (s. 9. syyskuuta 1975 Maaninka) on suomalainen laulaja ja evankelista. Hän sijoitti toiseksi vuoden 2000 Tangokuningatar-kilpailussa. Pöllänen on opiskellut myös klassista musiikkia. Hänen äänialansa on mezzosopraano. Pöllänen seurusteli vuosina 1994–2003 muusikko Risto Hiltusen (k. 2021) kanssa. Hänen nykyinen puolisonsa on muusikko Ville Uusitalo. == Diskografia == *Kosketa minua Henki (2009) *Kuulen taivaan tiukujen soivan (2010) *Älä pelkää (2013) *Valoksi elämäsi polulle (2016) == Lähteet == Luokka:Suomalaiset laulajat Luokka:Suomalaiset evankelistat Luokka:Vuonna 1975 syntyneet Luokka:Elävät henkilöt
Camila Mendes

Camila Carraro Mendes (s. 29. kesäkuuta 1994) on yhdysvaltalainen näyttelijä. Hänet tunnetaan parhaiten Veronica Lodgen roolista jännityssarjassa Riverdale. Mendes seurusteli vuosina 2015–2017 Ian Wallacen kanssa. Pari erosi hyvissä väleissä. Vuonna 2018 Mendes seurusteli Victor Houstonin kanssa pari kuukautta, mutta erosivat. Tämän jälkeen Mendes seurusteli vastanäyttelijänsä Charles Meltonin kanssa. Pari erosi loppuvuodesta 2019. Mendes seurustelee nykyisin valokuvaaja Grayson Vaughanin kanssa. == Lapsuus ja nuoruus == Mendes syntyi Charlottesvillessä Virginiassa, brasilialaisille vanhemmille nimeltä Gisele ja Victor Mendes. Hänen äitinsä on kotoisin Porto Alegresta, Rio Grando do Sulista, hänen isänsä on brasiliasta. Hän on muuttanut 16 kertaa kasvaessaan mutta vietti isoimman ajan lapsuudestaan Floridassa, missä hän kävi American Heritage School Plantationissa. 10-vuotiaana hän asui Brasiliassa vuoden. Toukokuussa 2016 Mendes valmistui Cole Sprousen kanssa taidekoulusta New York University Tisch School of the Arts. == Ura == Mendesin ensimmäinen näyttelijäntyö oli mainostaa IKEAA. Mendes näytteli 2016 lukion toisen vuoden opiskelijana Veronica Lodgena The CW teinidraamassa Riverdale, kumouksellisessa osassa Archie kirjaa. Mendes edusti Carson Kolker organisaatiota, myöhemmin muuttui CAA. Mendes ilmestyi MensHealth-lehden kanteen joulukuussa 2017 ja Cosmopolitaan helmikuussa 2018. Hän teki elokuvadebyytin elokuvassa The New Romantic, joka julkaistiin SXSW Festivaaleilla maaliskuussa 2018. Samana kuukautena Mendes alkoi näytellä The Perfect Datea Laura Maranon ja Matt Walshin kanssa. Elokuva ilmestyi Netflixiin 12. huhtikuuta 2019. == Filmografia == Televisio ja elokuvaroolit Vuosi Nimi Rooli Muuta 2017-2023 Riverdale Veronica Lodge Päärooli 2018 The New Romantice Morgan Elokuva 2019 The Perfect Date Shelby Pace Elokuva Musiikkivideo Vuosi Nimi Esittäjä 2018 "Give a Little" Maggie Rogers "Side Effects" The Chainmokers (mukana Emily Warren) == Palkinnot ja ehdokkuudet == Vuosi Palkinto Kategoria Työ Tulos Lähde 2017 Teen Choice palkinto Choice Scene Steler Riverdale Voitto 2018 MTV Movie & TV Awards Best Kiss (mukana KJ Apa) Ehdolla Teen Choice palkinto Choice TV Actress Drama Ehdolla Choice TV Ship (mukana KJ Apa) Ehdolla People´s Choice Awards Female TV Star of 2018 Ehdolla 2019 Teen Choice palkinto Choice TV Actress Drama Ehdolla ==Lähteet== Luokka:Yhdysvaltalaiset näyttelijät Luokka:Vuonna 1994 syntyneet Luokka:Elävät henkilöt
Sinbadin uudet seikkailut

Sinbadin uudet seikkailut (engl. The 7th Voyage of Sinbad) on Nathan H. Juranin ohjaama brittiläis-yhdysvaltalainen fantasiaseikkailuelokuva vuodelta 1958. Pääosissa ovat Kerwin Mathews, Torin Thatcher, Kathryn Grant, Richard Eyer ja Alec Mango. Elokuvan erikoistehosteista vastaa Ray Harryhausen. Tämän elokuvan myötä Harryhausen siirtyi hirviöelokuvista fantasiaan. Elokuvasta tuli sekä kaupallinen menestys että arvostelumenestys. Se oli myös Harryhausenin ensimmäinen värielokuva, ja siinä nähtävää Sinbadin ja luurangon välistä taistelua pidettiin Britanniassa liian pelottavana. Sinbadin uudet seikkailut on ensimmäinen kolmesta Columbia Picturesin tuottamasta Sinbad- elokuvasta. Kaksi jälkimmäistä osaa ovat Sinbad, merten sankari (The Golden Voyage of Sinbad, 1973) ja Sinbad ja tiikerinsilmä (Sinbad and the Eye of the Tiger, 1977). Elokuva perustuu arabialaisissa Tuhannen ja yhden yön saduista tunnetun Sindbad Merenkulkijan seikkailuihin. Elokuvan alkuperäisnimestä huolimatta siinä kuvattu Sinbadin retki ei perustu niinkään hänen seitsemänteen matkaansa, vaan tarinassa on enemmän yhteistä Sinbadin kolmannen ja viidennen retken kanssa. == Juoni == Kun paha velho Sokurah on kutistanut prinsessa Parisan, Sinbadin täytyy ottaa tehtäväkseen etsiä hirviöiden saari parantaakseen prinsessan ja estääkseen sodan. Retkellään Sinbad kohtaa muun muassa jättimäisen Rok-linnun, lohikäärmeen ja kyklooppeja. == Lähteet == == Aiheesta muualla == * * Luokka:Vuoden 1958 brittiläiset elokuvat Luokka:Vuoden 1958 yhdysvaltalaiset elokuvat Luokka:Brittiläiset seikkailuelokuvat Luokka:Yhdysvaltalaiset fantasiaseikkailuelokuvat Luokka:Elokuvat merenkulusta
Sinbad ja tiikerinsilmä

Sinbad ja tiikerinsilmä (engl. Sinbad and the Eye of the Tiger) on Sam Wanamakerin ohjaama brittiläis-yhdysvaltalainen fantasiaseikkailuelokuva vuodelta 1977. Pääosissa ovat Patrick Wayne, Taryn Power, Margaret Whiting, Jane Seymour ja Patrick Troughton. Elokuvan erikoistehosteista vastaa Ray Harryhausen. Sinbad ja tiikerinsilmä on kolmas ja viimeinen Columbia Picturesin tuottamista Sinbad-elokuvista. Kaksi aiempaa osaa ovat Sinbadin uudet seikkailut (engl. The 7th Voyage of Sinbad, 1958) ja Sinbad, merten sankari (engl. The Golden Voyage of Sinbad, 1973). Elokuva perustuu arabialaisissa Tuhannen ja yhden yön saduissa esiintyvän Sindbad Merenkulkijan seikkailuihin. == Juoni == Sinbadin on toimitettava apinaksi muutettu prinssi Ademaspain maahan, jotta hänet voitaisiin palauttaa takaisin ihmismuotoon. Matkallaan hänen on taisteltava pahaa noitaa Zenobiaa, hänen poikaansa ja heidän taikuuttaan sekä useita häijynnäköisiä hirviöitä vastaan. Vuoden 1984 videoesitteessa elokuvaa esitellään: ”Aito seikkailufilmi sinulle, joka pidät villeistä taistelukohtauksista ja värikkäistä efekteistä. Näe Sinbad, historian suurin seikkailija fantastisessa filmissä, joka on täynnä Ray Harryhausenin kuuluisia hirviöitä ja erikoisia tehokeinoja. Jännittävä elokuva, joka kuitenkin sopii koko perheelle.” == Aiheesta muualla == * Sinbad ja tiikerinsilmä Internet Movie Databasessa (IMDb.com) (englanniksi) == Lähteet == == Aiheesta muualla == * Luokka:Brittiläiset seikkailuelokuvat Luokka:Yhdysvaltalaiset fantasiaseikkailuelokuvat Luokka:Vuoden 1977 brittiläiset elokuvat Luokka:Vuoden 1977 yhdysvaltalaiset elokuvat Luokka:Elokuvat merenkulusta
Pirjo Puustjärvi

Pirjo Helena Puustjärvi, o.s. Savolainen (s. 17. tammikuuta 1955 Saarijärvi) on juristi, joka toimi Outokummun kaupunginjohtajana. Puustjärvi syntyi toimitusjohtaja Reijo Savolaisen ja kirjanpitäjä Elma Kemppaisen perheeseen. Hänen puolisonsa vuodesta 1976 on apulaisjohtaja Heikki Puustjärvi. Laulaja Anna Puu on heidän tyttärensä Anna Puustjärvi: Kaupunginjohtajan tytär Outokummusta. Keskisuomalainen, 14.12.2008. (Viitattu 21.3.2018). Pirjo Puustjärvi tuli ylioppilaaksi 1974. Hän valmistui ylioppilasmerkonomiksi 1976 ja oikeustieteen kandidaatiksi Turun yliopistosta 1984. Puustjärvi toimi Pohjois-Karjalan Säästöpankin rahoituspäällikkönä 1986–1990, Outokummun kaupunginsihteerinä 1990–1997 ja Outokummun kaupunginjohtajana 1997–2008. Helsingin oikeusaputoimiston yleinen edunvalvoja hänestä tuli vuonna 2009. == Lähteet == Luokka:Suomalaiset virkamiehet Luokka: Suomalaiset juristit Luokka:Outokummun kunnan-, kauppalan- ja kaupunginjohtajat Luokka:Vuonna 1955 syntyneet Luokka:Elävät henkilöt